ระเบียบกระทรวงการคลังว่าด้วยการจ่ายเงินสินบนและเงินรางวัลในคดีจับกุมผู้กระทำผิดตามพระราชบัญญัติภาษีสรรพสามิตพ.ศ. ๒๕๒๗พ.ศ. ๒๕๔๒[๑] โดยที่เป็นการสมควรให้มีการจ่ายเงินสินบนและเงินรางวัลการจับกุมผู้กระทำผิดกฎหมายว่าด้วยภาษีสรรพสามิตอาศัยอำนาจตามความใน มาตรา ๔ (๒) แห่งพระราชบัญญัติว่าด้วยภาษีสรรพสามิตอาศัยอำนาจตามความในมาตรา ๔ (๒) แห่งพระราชบัญญัติเงินคงคลัง พ.ศ. ๒๔๙๑แก้ไขเพิ่มเติมโดยพระราชบัญญัติเงินคงคลัง (ฉบับที่ ๒) พ.ศ. ๒๔๙๕กระทรวงการคลังจึงออกระเบียบไว้ ดังนี้ข้อ๑ ระเบียบนี้เรียกว่า ระเบียบกระทรวงการคลังว่าด้วยการจ่ายเงินสินบนและเงินรางวัลในคดีจับกุมผู้กระทำผิดตามพระราชบัญญัติภาษีสรรพสามิตพ.ศ. ๒๕๒๗ พ.ศ. ๒๕๔๒ข้อ๒ระเบียบนี้ให้ใช้บังคับตั้งแต่วันออกประกาศเป็นต้นไปข้อ๓ ระเบียบนี้ให้ใช้บังคับกับการกระทำความผิดตามพระราชบัญญัติภาษีสรรพสามิตพ.ศ. ๒๕๒๗ สำหรับสินค้า ดังต่อไปนี้(๑)น้ำมันและผลิตภัณฑ์น้ำมัน(๒)สินค้าอื่น ๆ ตามที่อธิบดีกรมสรรพสามิตประกาศกำหนดข้อ๔ให้อธิบดีกรมสรรพาสามิตเป็นผู้รักษาการตามระเบียบนี้หมวด ๑ข้อความทั่วไป ข้อ๕ ในระเบียบนี้ภาษีสรรพสามิต หมายความว่า ภาษีสรรพาสามิตตามพระราชบัญญัติภาษีสรรพสามิตพ.ศ. ๒๕๒๗เจ้าพนักงาน หมายความว่า เจ้าพนักงานกรมสรรพสามิตและให้หมายความรวมถึงพนักงานฝ่ายปกครองหรือตรวจตามประมวลกฎหมายวิธีพิจารณาความอาญาในเมื่อทำการเกี่ยวกับการจับกุมปราบปรามผู้กระทำผิดกฎหมายซึ่งตนมีหน้าที่ต้องจับกุมหรือปราบปรามผู้จับ หมายความว่า เจ้าพนักงานซึ่งทำการจับกุมร่วมทำการจับกุม ผู้สั่งการให้จับกุม ผู้ช่วยเหลือเจ้าพนักงานและให้หมายความรวมถึงผู้ทำการสืบสวนอันเป็นประโยชน์โดยตรงเกี่ยวกับการจับกุมด้วยผู้ช่วยเหลือเจ้าพนักงาน หมายความว่า เจ้าพนักงานเปรียบเทียบคดีผู้พิสูจน์ นักวิทยาศาสตร์ผู้ตรวจสอบเอกสาร ผู้ตรวจพบผู้กระทำผิดหรือผู้ดำเนินการด้านกฎหมายซึ่งได้ทำการตรวจสอบพยานหลักฐานและทำการใด ๆอันเกี่ยวกับคดีนั้นผู้แจ้งความนำจับ หมายความว่าบุคคลซึ่งมิใช่เจ้าพนักงานตามระเบียบนี้ ได้นำความมาแจ้งแก่ผู้รับแจ้งความนำจับถึงเบาะแสหรือเค้าเงื่อนแห่งการกระทำความผิดและเป็นผลให้้ทำการจับกุมได้สำเร็จเนื่องจากการแจ้งความนั้นเงินสินบน หมายความว่าเงินที่ทางราชการจ่ายให้แก่ผู้แจ้งความนำจับเกี่ยวกับความผิดในคดีตามพระราชบัญญัติภาษีสรรพาสามิตพ.ศ. ๒๕๒๗เงินรางวัล หมายความว่าเงินที่ทางราชการจ่ายให้แก่ผู้จับกุมผู้กระทำความผิดในคดีตามพระราชบัญญัติภาษีสรรพสามิตพ.ศ. ๒๕๒๗หมวด ๒การแจ้งความนำจับ ข้อ๖ ผู้รับแจ้งความนำจับตามระเบียบได้แก่(๑)ปลัดกระทรวงการคลังหรือผู้ซึ่งปลัดกระทรวงการคลังมอบหมาย(๒)อธิบดีกรมสรรพาสามิต รองอธิบดีกรมสรรพสามิต ผู้อำนวยการสำนักกฎหมายผู้อำนวยการส่วนคดี สำนักกฎหมาย ผู้อำนวยการสำนักตรวจสอบป้องกันและปราบปรามผู้อำนวยการส่วนสืบสวนและประมวลหลักฐาน ผู้อำนวยการส่วนป้องกันและปราบปรามเจ้าหน้าที่ตรวจสรรพสามิต นายตรวจสรรพสามิต สำนักตรวจสอบป้องกันและปราบปรามตั้งแต่ระดับ ๕ ขึ้นไป ผู้อำนวยการสำนักงานสรรพสามิตภาค ผู้อำนวยการส่วนกฎหมายผู้อำนวยการส่วนป้องกันและปราบปราม สำนักงานสรรพสามิตภาค เจ้าหน้าที่ตรวจสรรพสามิตนายตรวจสรรพสามิต สำนักงานสรรพสามิตภาค ตั้งแต่ระดับ ๕ ขึ้นไปสรรพสามิตจังหวัดเจ้าหน้าที่บริหารงานสรรพสามิต ๗ เจ้าหน้าที่ตรวจสรรพสามิตนายตรวจสรรพสามิต สำนักงานสรรพสามิตจังหวัด ตั้งแต่ระดับ ๕ ขึ้นไป สรรพสามิตอำเภอ(๓)ผู้ว่าราชการจังหวัด รองผู้ว่าราชการจังหวัด ปลัดจังหวัด นายอำเภอ ปลัดอำเภอและปลัดอำเภอผู้เป็นหัวหน้ากิ่งอำเภอ(๔)ผู้บัญชาการตำรวจแห่งชาติ รองผู้บัญชาการตำรวจแห่งชาติผู้ช่วยผู้บัญชาการตำรวจแห่งชาติผู้บัญชาการตำรวจนครบาลผู้ช่วยผู้บัญชาการตำรวจนครบาล ผู้บัญชาการตำรวจสอบสวนกลางรองผู้บัญชาการตำรวจสอบสวนกลาง ผู้ช่วยผู้บัญชาการตำรวจสอบสวนกลางผู้บัญชาการตำรวจภูธรภาค รองผู้บัญชาการตำรวจภูธรภาคผู้ช่วยผู้บัญชาการตำรวจภูธรภาค ผู้บังคับการตำรวจภูธรจังหวัดรองผู้บังคับการตำรวจภูธรจังหวัด ผู้กำกับการสถานีตำรวจรองผู้กำกับการหัวหน้าสถานีตำรวจ สารวัตรหัวหน้าสถานีตำรวจข้อ๗ การแจ้งความนำจับผู้แจ้งความนำจับต้องแจ้งต่อผู้รับแจ้งความดังกล่าวในข้อ ๖เว้นแต่กรณีที่ต้องจับกุมผู้กระทำความผิดโดยด่วนซึ่งถ้ารั้งรอไว้ผู้กระทำความผิดอาจหลบหนีไปได้และประสงค์จะแจ้งความนำจับแต่มิอาจแจ้งความต่อผู้จับแจ้งความตามข้อ ๖ ได้ทันท่วงทีให้แจ้งต่อเจ้าพนักงานฝ่ายปกครองหรือตำรวจซึ่งมีอำนาจจับกุมผู้กระทำความผิดตามประมวลกฎหมายวิธีพิจารณาความอาญาก็ได้แล้วให้พนักงานฝ่ายปกครองหรือตำรวจผู้เข้าจับกุมนั้นรายงานผลการจับกุมและส่งรายละเอียดหลักฐานการรับแจ้งความนำจับให้ผู้มีอำนาจรับแจ้งความตามที่ระบุไว้ในข้อ ๖ ทราบภายใน ๒๔ ชั่วโมง นับแต่เวลาที่มีการจับกุมข้อ๘ เมื่อได้รับแจ้งความนำจับให้ผู้รับแจ้งนำจับ จัดทำหลักฐานการรับแจ้งความเป็นหนังสือ โดยระบุการกระทำผิดรายละเอียดเกี่ยวกับชื่อตำแหน่งของผู้รับแจ้งความถ้าผู้แจ้งความนำจับประสงค์จะไม่เปิดเผยชื่อให้พิมพ์ลายนิ้วมือไว้เป็นหลักฐานแต่ถ้าไม่ประสงค์จะผิดเป็นความลับให้เขียนชื่อที่อยู่ของผู้แจ้งความนำจับและให้ผู้แจ้งความนำจับลงลายมือชื่อหรือพิมพ์ลายนิ้วมือไว้เป็นหลักฐาน ในหนังสือแจ้งความแล้วทำสำเนา ๑ ชุดมอบให้ผู้แจ้งความนำจับไว้เป็นหลักฐานข้อ๙เมื่อได้มีการจับกุมผู้ต้องหาพร้อมด้วยของกลางซึ่งเป็นสินค้าตามพระราชบัญญัติภาษีสรรพสามิตพ.ศ. ๒๕๒๗ แล้วให้ผู้จับกุมดำเนินการส่งของกลางดังกล่าวให้กรมสรรพสามิตตรวจพิสูจน์ตามระเบียบที่เกี่ยวข้องต่อไปโดยให้ผู้มีอำนาจทำการตรวจพิสูจน์รับรองว่าเป็นสินค้าที่ยังไม่ได้เสียภาษี หรือเสียภาษีโดยไม่ถูกต้องครบถ้วนหมวด ๓หลักเกณฑ์การจ่ายเงินสินบนและเงินรางวัล ข้อ๑๐ให้จ่ายเงินสินบนและเงินรางวัลในคดีกระทำความผิดพระราชบัญญัติภาษีสรรพสามิตพ.ศ. ๒๕๒๗ ทุกฐานความผิด เว้นแต่ความผิดตามบทกำหนดโทษในมาตรา ๑๔๕,๑๔๖, ๑๕๐, ๑๖๕ และ ๑๖๖ ตามอัตราดังต่อไปนี้(๑)ในกรณีที่มีผู้แจ้งความนำจับให้จ่ายเงินสินบนและเงินรางวัล ร้อยละ ๕๕ของเงินค่าปรับ โดยให้แบ่งจ่ายเป็นเงินสินลนร้อยละ ๓๐ และจ่ายเป็นเงินรางวัลร้อยละ ๒๕(๒)ในกรณีที่ไม่มีผู้แจ้งความนำจับให้จ่ายเป็นเงินรางวัลแก่ผู้จับ ร้อยละ ๕๕ของเงินค่าปรับข้อ๑๑ให้จ่ายเงินรางวัลเพิ่มเติมตามที่กำหนดในข้อ ๑๐ เพื่อประโยชน์แก่ราชการได้อีกเฉพาะในกรณีที่จับกุมผู้กระทำผิดตามพระราชบัญญัติภาษีสรรพสามิต พ.ศ. ๒๕๒๗ได้พร้อมทั้งของกลาง หรือได้แต่เฉพาะของกลาง และของกลางนั้นตกเป็นของกรมสรรพสามิตให้จ่ายเป็นเงินรางวัลเพิ่มเติมจากเงินค่าขายของกลางได้อีกไม่เกินร้อยละ ๕๕ ของค่าภาษีที่ได้จากค่าขายของกลางแต่ละรายที่ขายได้ข้อ๑๒การจ่ายเงินสินบนและเงินรางวัลตามอัตราที่ระบุไว้ในข้อ ๑๐ให้หักจ่ายจากเงินค่าปรับที่ผู้ต้องหาหรือจำเลยได้นำมาชำระแล้วในกรณีจำเป็นได้ชำระเงินค่าปรับต่อศาลเงินสินบนและเงินรางวัลให้จ่ายจากเงินงบประมาณข้อ๑๓ การแบ่งเงินรางวัลตามข้อ ๑๐และข้อ ๑๑ ให้เป็นไปตามหลักเกณฑ์การแบ่งเงินรางวัลที่อธิบดีกรมสรรพสามิตกำหนดหมวด ๔การขอรับเงินสินบนเงินรางวัล ข้อ๑๔[๒] การขอรับเงินสินบน เงินรางวัลให้แจ้งความนำจับหรือผู้จับกุมยื่นคำขอต่ออธิบดีกรมสรรพสามิต หรือผู้ซึ่งอธิบดีมอบหมายภายใน๙๐ วัน นับแต่วันที่ผู้ที่มีอำนาจเปรียบเทียบคดีได้เปรียบเทียบปรับผู้ต้องหาหรือวันที่จำเลยได้ชำระค่าปรับต่อศาลหรือวันที่ศาลได้มีคำพิพากษาให้ลงโทษจำเลยโดยคดีนั้นถึงที่สุดแล้วแต่กรณีและให้อธิบดีกรมสรรพสามิต หรือผู้ซึ่งอธิบดีมอบหมายมีอำนาจในการพิจารณาจ่ายเงินสินบนและเงินรางวัลข้อ๑๕ คำขอรับเงินสินบน เงินรางวัลให้จัดทำตามแบบที่กรมสรรพสามิตกำหนด และแนบเอกสารต่าง ๆ ไปเพื่อประกอบการพิจารณาคือ(๑)สำเนาบันทึกการจับกุมของผู้จับ(๒)ข้อตกลงในการแบ่งเงินสินบน (ถ้ามี)(๓)สำเนาใบรายงานการตรวจพิสูจน์ของกลาง(๔)ใบรับแจ้งความนำจับ (เฉพาะในกรณีขอรับเงินสินบน)(๕)หนังสือมอบอำนาจให้ผู้จับกุมคนหนึ่งคนใดเป็นผู้รับเงินรางวัล(๖)สำเนาคำพิพากษาคดีถึงที่สุด หรือหนังสือแจ้งผลคดีของพนักงานอัยการว่าคดีถึงที่สุดแล้วแต่กรณีเอกสารดังกล่าวให้ใช้ต้นฉบับ๑ ชุด พร้อมกับสำเนาอีก ๑ ชุดในกรณีที่เอกสารฉบับใดไม่อาจส่งต้นฉบับได้ให้ใช้สำเนาที่เจ้าหน้าที่รับรองแทนข้อ๑๖ในกรณีที่ผู้มีสิทธิได้รับเงินสินบนหรือเงินรางวัลถึงแก่ความตายหรือมีความจำเป็นอื่นใดไม่สามารถขอรับเงินสินบนหรือเงินรางวัลได้ให้ทายาทหรือผู้จัดการมรดกของผู้นั้นเป็นผู้ยื่นคำขอแทนแล้วแต่กรณีข้อ๑๗การจ่ายสินบนให้แก่ผู้แจ้งความนำจับ ในกรณีผู้แจ้งความนำจับไปเปิดเผยชื่อให้ผู้แจ้งความนำจับพิมพ์ลายนิ้วมือไว้ที่แบบคำขอรับเงิน โดยไม่ต้องระบุชื่อแล้วให้ผู้รับแจ้งความลงลายมือไว้ที่แบบคำขอรับเงิน โดยไม่ต้องระบุชื่อแล้วให้ผู้รับแจ้งความลงลายมือชื่อรับรองใบแบบคำขอรับเงินนั้นด้วยแบบคำขอรับเงินดังกล่าวให้ถือเป็นใบสำคัญคู่จ่ายเงินข้อ๑๘ผู้มีสิทธิได้รับเงินสินบนหรือเงินรางวัลจะต้องขอรับเงินจากกรมสรรพสามิตภายในกำหนด๑๘๐ วัน นับแต่วันที่สั่งจ่ายเงินสินบนหรือเงินรางวัลข้อ๑๙การพิจารณาจ่ายเงินสินบนและเงินรางวัลตามระเบียบนี้หาได้ถือเป็นข้อผูกพันกระทรวงการคลัง หรือกรมสรรพสามิต หรือผู้รับแจ้งความหรือเจ้าพนักงานผู้มีอำนาจพิจารณาจ่ายเงินสินบนและเงินรางวัลว่าจะต้องมีการจ่ายให้ตามที่ระบุไว้ในระเบียบนี้เสนอไปไม่ในการพิจารณานี้ให้ถือเป็นเด็ดขาดผู้ใดนำไปอุทธรณ์หรือฟ้องร้องแต่อย่างใดหาได้ไม่ข้อ๒๐ในกรณีที่มีข้อสงสัยหรือกรณีที่มิได้กำหนดไว้ในระเบียบนี้ให้อธิบดีกรมสรรพสามิต เป็นผู้วินิจฉัยชี้ขาดประกาศณ วันที่ ๑๘ ตุลาคม พ.ศ. ๒๕๔๒ธารินทร์นิมมานเหมินท์รัฐมนตรีว่าการกระทรวงการคลังระเบียบกระทรวงการคลังว่าด้วยการจ่ายเงินสินบนและเงินรางวัลในคดีจับกุมผู้กระทำผิดตามพระราชบัญญัติภาษีสรรพสามิตพ.ศ. ๒๕๒๗ (ฉบับที่ ๒) พ.ศ. ๒๕๔๕[๓]นันทพล/ปรับปรุง๒๙ พฤศจิกายน๒๕๔๙ก้องเกียรติ/ผู้จัดทำ๑๗ กันยายน ๒๕๕๑ชุติมา/ปรับปรุง๑๕ พฤษภาคม ๒๕๖๑[๑]ราชกิจจานุเบกษา เล่ม ๑๑๖/ตอนพิเศษ ๘๕ ง/หน้า๑๔/๒๒ ตุลาคม ๒๕๔๒[๒] ข้อ ๑๔แก้ไขเพิ่มเติมโดยระเบียบกระทรวงการคลังว่าด้วยการจ่ายเงินสินบนและเงินรางวัลในคดีจับกุมผู้กระทำผิดตามพระราชบัญญัติภาษีสรรพสามิตพ.ศ. ๒๕๒๗ (ฉบับที่ ๒) พ.ศ. ๒๕๔๕[๓]ราชกิจจานุเบกษา เล่ม ๑๒๐/ตอนพิเศษ ๖๔ ง/หน้า ๑๓/๙ มิถุนายน ๒๕๔๖